ประทายแล้งหนักรอบ 23 ปี-อุดรธานีร้อนจัดถึงขั้นช็อกตาย
เมื่อวันที่ 18 เม.ย. นายอำนวย ปองนาน นายอำเภอประทาย จ.นครราชสีมา เปิดเผยว่า ขณะนี้ปริมาณน้ำในอ่างเก็บน้ำบึงกระโตน ในเนื้อที่ ประมาณ 3,500 ไร่ กำลังวิกฤติหนักและรุนแรงที่สุดในรอบ 23 ปี หลังจากนายวิเชียร จันทรโณทัย ผวจ.นครราชสีมาได้มาตรวจดูสภาพอ่างเก็บน้ำแทบตกใจ เพราะมีแต่ทุ่งหญ้าและเนินดิน มีวัวควายเดินลงไปเล็มกินหญ้า สภาพน้ำในอ่างแห้งขอด มองเห็นสุดหูสุดตา มีปริมาณน้ำเหลือไม่ถึง 2% เท่านั้น ล่าสุด ทางอำเภอได้ทำหนังสือด่วนขอความช่วยเหลือจากทางจังหวัดแล้ว,ส่วนประชาชนที่ได้รับผลกระทบ 5 หมู่บ้าน ได้แก่ บ้านกระโตน บ้านหนองปั่นน้ำ บ้านหนองโน บ้านหนองคึก บ้านไร่รึมบึง ในพื้นที่ 3 ตำบล คือ ต.ประทาย ต.หนองค่าย และ ต.ตลาดไทร ที่ต้องอาศัย น้ำจากอ่างเก็บน้ำดังกล่าวใช้ทำประปาหมู่บ้าน ใช้อุปโภค บริโภค อีกทั้งปลูกพืชผักสวนครัว ขณะที่น้ำในอ่างแห้งลงทุกวัน อากาศก็ร้อนจัดมาก ชาวบ้านที่เดือดร้อนต้องหันไปเจาะน้ำบาดาลใช้ไปพลางก่อน,จ.หนองบัวลำภู นพ.ศราวุธ สันตินันตรักษ์ นายก อบจ.หนองบัวลำภู เปิดเผยว่า โครงการ อบจ. สัญจรที่ได้ร่วมกับภาคีเครือข่ายออกให้บริการประชาชน ในพื้นที่รับผิดชอบของ อบจ. ทั้ง 30 เขต ในปีงบประมาณ 2559 นั้น กิจกรรมหลักที่ประชาชนร้องขอรับบริการมากที่สุดคือ การขุดเจาะบ่อบาดาล โดยทาง อบจ.มีรถขุดเจาะ จำนวน 10 คัน และให้บริการฟรี เกษตรกรที่ต้องการบ่อบาดาลใช้น้ำทำการเกษตรสามารถยื่นคำขอได้ ซึ่งเจ้าหน้าที่จะทำการจับสลากกรณีมีผู้ยื่นคำขอ มากกว่าจำนวนที่กำหนดไว้ หรือประมาณ 100 ราย,เมื่อตรวจสอบเอกสารครบถ้วนแล้วก็จะขุดเจาะ บ่อบาดาลให้ทันที เกษตรกรเสียค่าใช้จ่ายค่าน้ำมันรถขุดเจาะ ค่าขออนุญาตและอุปกรณ์ เช่น ท่อกันทรุด หรือปั๊มน้ำ ประมาณ 10,000 บาท ซึ่งถูกกว่าการว่าจ้าง เอกชนที่มีค่าใช้จ่ายประมาณ 30,000 บาท ตั้งแต่ ต้นปีงบประมาณ 2559 จนถึงปัจจุบันสามารถขุดเจาะ บ่อบาดาลให้เกษตรกรแล้วประมาณ 1,000 บ่อ ทำให้เกษตรกรลดต้นทุนว่าจ้างเอกชนขุดเจาะประมาณ 20 ล้านบาท,จ.อุดรธานี ตอนบ่ายวันเดียวกัน ขณะที่ พ.ต.ท.เจริญศักดิ์ อุบลพิทักษ์ รอง ผกก. (สอบสวน) สภ.หนองหาน กำลังทำหน้าที่อยู่นั้นได้รับแจ้งว่ามีเหตุคนเสียชีวิตโดยไม่ทราบสาเหตุที่บ้านเลขที่ 155 หมู่ที่ 5 บ้าน–ต้ายสวรรค์ ต.หนองเม็ก อ.หนองหาน จ.อุดรธานี จึงนำกำลังพร้อมหน่วยกู้ภัยทางหลวงหนองเม็กออกไปช่วยเหลือในเบื้องต้น พร้อมกับแจ้งแพทย์เวรประจำ รพ.หนองหานไปยังที่เกิดเหตุ ซึ่งเป็นบ้าน 2 ชั้น ภายในบ้านชั้นล่างบริเวณหน้าประตูห้องนอนพบศพชายนอนเสียชีวิต สภาพสวมเสื้อยืด สีดำ กางเกงขาสั้นสีขาว ตรวจพิสูจน์ตามร่างกายไม่มีบาดแผลจากการถูกทำร้าย ทราบผู้เสียชีวิตชื่อ นายสำรวย กลิ่นจันทร์ อายุ 49 ปี เป็นเจ้าของบ้านหลังดังกล่าว,จากการสอบสวนในเบื้องต้นทราบว่า ก่อนเกิดเหตุหลังจากผู้ตายกินอาหารเสร็จแล้วบอกว่าเหนื่อยมาก และอากาศร้อน จากนั้นได้เข้าไปนอนพักผ่อนภายในบ้านและหายเงียบไปนาน ญาติเข้าไปดูกระทั่งพบว่าเสียชีวิตแล้ว สำหรับผู้ตายมีโรคประจำตัวความดัน เบาหวาน และไต อาจเป็นสาเหตุให้ความดันขึ้นจนเกิดช็อกตายดังกล่าว.
เมื่อวันที่ 18 เม.ย. นายอำนวย ปองนาน นายอำเภอประทาย จ.นครราชสีมา เปิดเผยว่า ขณะนี้ปริมาณน้ำในอ่างเก็บน้ำบึงกระโตน ในเนื้อที่ ประมาณ 3,500 ไร่ กำลังวิกฤติหนักและรุนแรงที่สุดในรอบ 23 ปี 
ภัยแล้ง,น้ำแล้ง,ปริมาณน้ำในอ่างเก็บน้ำ,อ่างเก็บน้ำบึงกระโตน,วิเชียร จันทรโณทัย,นครราชสีมา,บ้านกระโตน,หนองบัวลำภู,ขุดเจาะบ่อบาดาล,อุดรธานี,ข่าว,ไทยรัฐออนไลน์,ข่าวทั่วไทย,ไทยรัฐ,หนังสือพิมพ์ไทยรัฐ